ᱡᱟᱱᱟᱢ ᱯᱟ.ᱨᱥᱤ

ᱡᱟᱱᱟᱢ ᱯᱟᱹᱨᱥᱤ  

ᱢᱟᱹᱱᱢᱤ ᱞᱟᱹᱜᱤᱫ ᱡᱟᱱᱟᱢ ᱟᱲᱟᱝ ᱫᱚ ᱡᱚᱛᱚ ᱠᱷᱚᱱ ᱫᱩᱞᱟᱹᱲᱟᱜ ᱠᱟᱱᱟ ᱾ ᱡᱟᱱᱟᱢ ᱯᱟᱹᱨᱥᱤ ᱡᱟᱦᱟᱸ ᱛᱤᱱᱟᱹᱜ ᱟᱯᱱᱟᱨ ᱢᱮᱱᱛᱮᱭ ᱩᱭᱦᱟᱹᱨᱟ, ᱮᱴᱟᱜ ᱯᱟᱹᱨᱥᱤ ᱫᱚ ᱚᱱᱠᱟ ᱫᱚ ᱵᱟᱭ ᱟᱯᱱᱟᱨ ᱫᱟᱲᱮᱭᱟᱜᱼᱟ ᱾ ᱠᱟᱹᱴᱤᱡ ᱜᱤᱫᱽᱨᱟᱹ ᱦᱟᱜ ᱢᱚᱪᱟ ᱠᱷᱚᱱ ᱦᱚᱸ ᱡᱚᱛᱚ ᱠᱷᱚᱱ ᱯᱩᱭᱞᱩ ᱨᱮᱫᱚ ᱡᱟᱱᱟᱢ ᱟᱲᱟᱝ ᱜᱮ ᱯᱷᱚᱴᱮᱞ ᱚᱰᱚᱠ ᱜᱚᱫᱚᱜᱼᱟ ᱾ ᱩᱱᱤ ᱡᱚᱛᱚ ᱠᱷᱚᱱ ᱞᱟᱹᱵᱤᱫ ᱞᱩᱴᱤ ᱛᱮ ᱡᱟᱱᱟᱢ ᱟᱲᱟᱝ ᱮ ᱯᱷᱚᱴᱮᱞᱟ ᱟᱨ ᱚᱱᱟ ᱟᱹᱭᱠᱟᱹᱣ ᱞᱟᱹᱜᱤᱫ ᱮ ᱨᱤᱠᱟᱹᱭᱟ ᱾ ᱚᱱᱛᱚᱨ ᱨᱮᱭᱟᱜ ᱟᱹᱭᱠᱟᱹᱣ ᱢᱤᱫ ᱦᱚᱲ ᱟᱡᱟᱜ ᱡᱟᱱᱟᱢ ᱯᱟᱹᱨᱥᱤ ᱛᱮ ᱡᱟᱦᱟᱸ ᱞᱮᱠᱟᱭ ᱥᱚᱫᱚᱨ ᱫᱟᱲᱮᱭᱟᱜᱼᱟ, ᱮᱴᱟᱜ ᱯᱟᱹᱨᱥᱤ ᱛᱮᱫᱚ ᱚᱱᱠᱟ ᱫᱚ ᱚᱦᱚ ᱜᱮᱭ ᱥᱚᱫᱚᱨ ᱫᱟᱲᱮ ᱠᱮᱭᱟ ᱾ ᱟᱹᱭᱠᱟᱹᱣ ᱨᱮᱭᱟᱜ ᱞᱟᱹᱠᱛᱤ ᱞᱮᱠᱟ ᱥᱚᱫᱚᱨ ᱫᱟᱲᱮ ᱫᱚ ᱥᱩᱢᱩᱝ ᱡᱟᱱᱟᱢ ᱯᱟᱹᱨᱥᱤ ᱨᱮᱜᱮ ᱛᱟᱦᱮᱸᱱᱟ ᱾ ᱡᱟᱱᱟᱢ ᱯᱟᱹᱨᱥᱤ ᱩᱛᱱᱟᱹᱣ ᱞᱮ ᱮᱱᱟᱝ ᱡᱟᱹᱛᱤ ᱨᱮᱭᱟᱜ ᱩᱛᱱᱟᱹᱣ ᱦᱩᱭᱩᱜᱼᱟ ᱾

ᱥᱮᱪᱮᱫ ᱪᱟᱞ

ᱡᱟᱱᱟᱢ ᱯᱟᱹᱨᱥᱤ ᱥᱮᱪᱮᱫ ᱪᱟᱞ ᱨᱮᱭᱟᱜ ᱵᱮᱵᱥᱛᱟ ᱫᱚ ᱵᱷᱟᱨᱚᱛ ᱥᱟᱶᱛᱮ ᱡᱮᱜᱮᱛ ᱨᱮ ᱟᱹᱰᱤ ᱫᱤᱥᱚᱢ ᱨᱮ ᱢᱤᱫ ᱞᱮᱠᱟᱱ ᱨᱤᱛ ᱢᱮᱱᱟᱜᱼᱟ ᱾ ᱟᱹᱰᱤ ᱯᱟᱹᱦᱤᱞ ᱨᱮᱫᱚ ᱥᱚᱸᱥᱠᱨᱩᱛ ᱯᱟᱹᱨᱥᱤ ᱵᱷᱟᱨᱚᱛ ᱨᱮᱭᱟᱜ ᱨᱟᱥᱴᱨᱚ ᱵᱷᱟᱥᱟ ᱞᱮᱠᱟᱛᱮ ᱟᱯᱱᱟᱨ ᱞᱮᱱᱟ ᱾ ᱢᱳᱜᱚᱞ ᱥᱟᱥᱚᱱ ᱚᱠᱛᱚ ᱨᱮ ᱩᱨᱫᱷᱩ ᱯᱟᱹᱨᱥᱤ ᱢᱩᱬᱩᱛ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱛᱟᱦᱮᱸ ᱠᱟᱱᱟ ᱾ ᱚᱱᱟᱛᱮ ᱥᱮᱪᱮᱫ ᱴᱷᱟᱶ ᱨᱮᱫᱚ ᱩᱨᱫᱷᱩ ᱯᱟᱹᱨᱥᱤ ᱜᱮ ᱢᱩᱬᱛᱮ ᱟᱯᱱᱟᱨ ᱞᱮᱱᱟ ᱾ ᱤᱱᱟᱹ ᱛᱟᱭᱚᱢ ᱤᱸᱜᱽᱨᱟᱹᱡᱽ ᱠᱚ ᱵᱷᱟᱨᱚᱛ ᱠᱚ ᱜᱚᱵᱚᱞ ᱠᱮᱜᱼᱟ ᱾ ᱩᱱᱠᱩ ᱫᱚ ᱤᱸᱜᱽᱞᱤᱥ ᱜᱮ ᱯᱟ.ᱨᱥᱤ ᱞᱮᱠᱟ ᱛᱮᱠᱚ ᱵᱮᱵᱷᱟᱨ ᱠᱮᱫ ᱥᱟᱶ ᱥᱟᱶᱛᱮ ᱥᱮᱪᱮᱫ ᱪᱟᱞ ᱞᱟᱹᱜᱤᱫ ᱦᱚᱸ ᱱᱚᱶᱟ ᱵᱮᱵᱷᱟᱨ ᱠᱮᱜᱼᱟ ᱾ ᱞᱚᱨᱰ ᱢᱟᱠᱞᱮ ᱟᱜ ᱥᱮᱪᱮᱫ ᱨᱤᱛ ᱞᱮᱠᱟᱛᱮ ᱯᱩᱨᱟᱹ ᱵᱷᱟᱨᱚᱛ ᱨᱮ ᱤᱸᱜᱽᱞᱤᱥ ᱯᱟᱹᱨᱥᱤ ᱜᱮ ᱥᱮᱪᱮᱫ ᱨᱮᱭᱟᱜ ᱰᱟᱦᱟᱨ ᱫᱚ ᱟᱯᱱᱟᱨ ᱦᱩᱭ ᱮᱱᱟ ᱾ ᱡᱚᱛᱚ ᱴᱷᱟᱶ ᱨᱮᱜᱮ ᱤᱸᱜᱽᱞᱤᱥ ᱯᱟᱹᱨᱥᱤ ᱢᱩᱬᱩᱛ ᱴᱷᱟᱶ ᱮᱢᱟᱦᱟᱫ ᱠᱷᱟᱹᱛᱤᱨ ᱫᱤᱥᱚᱢ ᱨᱮᱭᱟᱜ ᱟᱹᱰᱤᱜᱟᱱ ᱯᱟᱹᱨᱥᱤ ᱦᱤᱥᱟᱹᱵᱽ ᱠᱷᱚᱱ ᱵᱟᱦᱨᱮ ᱮᱱᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱟᱹᱰᱤ ᱴᱚᱴᱷᱟ ᱯᱟᱹᱨᱥᱤ ᱪᱮᱛᱟᱱ ᱨᱮ ᱫᱷᱮᱭᱟᱱ ᱵᱟᱝ ᱛᱟᱦᱮᱸ ᱞᱮᱱ ᱠᱷᱟᱹᱛᱤᱨ ᱫᱤᱥᱚᱢ ᱨᱮᱭᱟᱜ ᱱᱟᱜᱟᱢ, ᱞᱟᱹᱭ ᱞᱟᱠᱪᱟᱨ ᱵᱟᱹᱭ ᱵᱟᱹᱭ ᱛᱮ ᱠᱷᱤᱭᱟᱹᱣ ᱤᱫᱤᱭᱮᱱᱟ ᱾ ᱤᱠᱷᱟᱹᱱ ᱯᱷᱩᱨᱜᱟᱹᱞ ᱟᱢᱮᱴ ᱛᱟᱭᱚᱢ ᱫᱤᱥᱚᱢ ᱨᱮᱭᱟᱜ ᱯᱟᱹᱨᱥᱤ ᱪᱮᱛᱟᱱ ᱨᱮ ᱫᱷᱮᱭᱟᱱ ᱮᱢ ᱠᱟᱛᱮ ᱥᱮᱪᱮᱫ ᱴᱷᱟᱶᱨᱮ ᱵᱮᱵᱷᱟᱨ ᱞᱟᱹᱜᱤᱫ ᱟᱯᱱᱟᱨ ᱦᱩᱭ ᱮᱱᱟ ᱾ ᱥᱚᱢᱵᱤᱫᱷᱟᱱ ᱨᱮ ᱢᱟᱱᱟᱣ ᱵᱟᱛᱟᱣ ᱟᱠᱟᱱ ᱵᱟᱜᱮ ᱯᱩᱱ ᱜᱚᱴᱟᱝ ᱯᱟᱹᱨᱥᱤ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚᱨᱮ ᱪᱚᱞᱚᱱ ᱨᱮᱭᱟᱜ ᱴᱷᱟᱹᱣᱠᱟᱹ ᱜᱚᱴᱟ ᱟᱠᱟᱱᱟ ᱾

Mother Tongue***
Santali Language(ᱡᱟᱱᱟᱢ ᱯᱟᱹ ᱨᱥᱤ)
 ᱱᱟᱹᱭ ᱪᱮᱫᱞᱮᱠᱟ ᱚᱜᱚᱢ ᱫᱚᱨᱤᱭᱟᱨᱮ ᱞᱤᱜᱤ ᱢᱮᱥᱟᱜᱼᱟ ᱾ ᱚᱱᱠᱟᱜᱮ ᱡᱟᱱᱟᱢ ᱟᱭᱚ ᱥᱚᱱᱟᱵᱟᱨᱟᱠ ᱦᱚᱯᱚᱱ ᱠᱚᱠᱚ ᱡᱟᱱᱟᱢ ᱯᱟᱹ ᱨᱥᱤ ᱞᱮᱠᱟᱱᱟᱜ ᱫᱚᱨᱭᱟᱨᱮ ᱜᱤᱠᱩ ᱯᱟᱭᱨᱟᱜᱼᱟ ᱾ ᱢᱟᱹ ᱱᱢᱤ ᱥᱤᱨᱡᱚᱱ ᱛᱟᱭᱚᱢ ᱯᱟᱹ ᱨᱥᱤ ᱥᱤᱨᱡᱚᱱ ᱦᱩᱭᱞᱮᱱᱟ ᱾ ᱯᱟᱹ ᱨᱥᱤ ᱫᱚ ᱢᱟᱹ ᱱᱢᱤ ᱦᱚᱛᱮᱜ ᱛᱮ ᱥᱤᱨᱡᱚᱱ ᱠᱟᱱᱟ ᱾ᱫᱟᱨᱤ ᱱᱟᱹ ᱲᱤ ᱡᱤᱵ ᱡᱤᱭᱚᱞᱤ ᱞᱮᱠᱟᱜᱮ ᱢᱟᱹ ᱱᱢᱤ ᱦᱚ ᱟᱹᱰᱤ ᱞᱮᱠᱟᱱ ᱠᱚ ᱢᱮᱱᱟᱜ ᱵᱚᱱᱟ, ᱚᱱᱠᱟᱜᱮ ᱱᱚᱣᱟ ᱫᱷᱩᱲᱤᱫᱷᱟᱨᱛᱤ ᱨᱮ ᱟᱹᱰᱤ ᱞᱮᱠᱟᱱ ᱯᱟᱹ ᱨᱥᱤ ᱦᱚ ᱢᱮᱱᱟᱜᱼᱟ ᱾ ᱥᱮᱫᱟᱭ ᱦᱟᱯᱲᱟᱢ ᱠᱷᱚᱱ ᱱᱤᱛ ᱦᱟᱵᱤᱡ ᱥᱟᱶᱛᱟ ᱛᱟᱞᱟᱨᱮ ᱱᱟᱭ ᱜᱟᱰᱟ ᱫᱟᱜ ᱞᱮᱠᱟ ᱟᱵᱚᱭᱟᱜ ᱯᱟᱹ ᱨᱥᱤ ᱫᱚ ᱞᱤᱜᱤ ᱢᱮᱥᱟᱜᱼᱟ ᱾ ᱱᱚᱣᱟ ᱯᱟᱹ ᱨᱥᱤ ᱡᱷᱟᱨᱱᱟ ᱫᱟᱜ ᱟᱛᱮ ᱥᱟᱶᱛᱟ ᱨᱮᱱ ᱦᱚᱲ ᱠᱚᱫᱚ ᱡᱤᱭᱟᱹ ᱲ ᱢᱮᱱᱟᱜ ᱵᱩᱱᱟ᱾ᱡᱟᱱᱟᱢ ᱯᱟᱹ ᱨᱥᱤ ᱦᱚᱲ ᱢᱟᱭᱟᱝ ᱡᱤᱣᱤ ᱥᱟᱞᱟᱜᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ ᱾ ᱜᱚ-ᱵᱟᱵᱟ ᱡᱟᱦᱟᱸ ᱯᱟᱹ ᱨᱥᱤ ᱛᱮᱠᱤᱱ ᱨᱚᱲᱟ ᱟᱨ ᱟᱹ ᱠᱤᱱ ᱴᱷᱮᱱ ᱠᱷᱚᱱ ᱜᱤᱫᱽᱨᱟᱹ ᱡᱟᱦᱟᱸ ᱯᱟᱹ ᱨᱥᱤ ᱠᱚ ᱪᱮᱫᱟ ᱚᱱᱟ ᱜᱮ ᱜᱚᱜᱚ ᱟᱲᱟᱝ ᱥᱮ ᱡᱟᱱᱟᱢ ᱯᱟᱹ ᱨᱥᱤ ᱥᱮ ᱟᱭᱚ ᱟᱲᱟᱝ ᱫᱚ ᱾ ᱡᱟᱱᱟᱢ ᱯᱟᱹ ᱨᱥᱤ ᱫᱚ ᱡᱟᱹ ᱛᱤ ᱥᱟᱶᱛᱟ ᱦᱟᱨᱟ ᱵᱩᱨᱩ ᱛᱟᱞᱟᱛᱮ ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱦᱚᱭ ᱥᱟᱜᱮᱱ ᱨᱟᱠᱟᱵᱟᱭ ᱾ ᱜᱩᱨᱩ ᱜᱚᱢᱠᱮ ᱯᱚᱸᱰᱮᱛ ᱨᱟᱜᱷᱩᱱᱟᱛᱷ ᱢᱩᱨᱢᱩ ᱢᱮᱱ ᱟᱠᱟᱫ :-

"ᱡᱟᱱᱟᱢ ᱟᱭᱩᱭ ᱨᱮᱜᱮᱪ ᱨᱮᱦᱚᱸ ᱩᱱ ᱩᱱᱤ ᱜᱮᱭ ᱦᱟᱨᱟᱣᱟ, ᱡᱟᱱᱟᱢ ᱨᱚᱲ ᱫᱚ ᱱᱤᱫᱷᱟᱹ ᱱ ᱨᱮᱦᱚᱸ ᱚᱱᱟ ᱛᱮᱜᱮ ᱢᱟᱨᱟᱝᱟ ᱾"

ᱱᱚᱣᱟ ᱠᱟᱛᱷᱟ ᱫᱚ ᱜᱟᱹ ᱦᱤᱨ ᱩᱭᱦᱟᱹᱨ ᱨᱮᱱᱟᱜ ᱞᱟᱠᱛᱤ ᱠᱟᱱᱟ ᱢᱟᱹ ᱱᱢᱤ ᱥᱤᱨᱡᱚᱱ ᱥᱟᱶᱛᱮ ᱞᱟᱠᱪᱟᱨ ᱦᱚᱸ ᱥᱤᱨᱡᱚᱱ ᱠᱟᱱᱟ ᱱᱚᱣᱟ ᱨᱮᱱ ᱥᱤᱨᱡᱚᱱ ᱠᱤᱱᱫᱚ ᱯᱤᱞᱪᱩ ᱦᱟᱲᱟᱢ, ᱯᱤᱞᱪᱩ ᱵᱩᱰᱤ ᱾ ᱩᱱᱠᱤᱱ ᱡᱟᱦᱟ ᱞᱟᱠᱪᱟᱨ ᱠᱤᱱ ᱪᱟᱞ ᱩᱴᱩ ᱠᱟᱜ ᱵᱚᱱᱟ ᱚᱱᱟᱞᱟᱠᱪᱟᱨ ᱡᱤᱭᱟᱹᱲ ᱫᱚᱦᱚ ᱫᱚ ᱮᱠᱟᱞᱞᱮᱠ ᱠᱟᱱᱟ ᱾

ᱟᱵᱚᱭᱟᱜ ᱡᱟᱱᱟᱢ ᱟᱲᱟᱝ ᱥᱮ ᱡᱟᱱᱟᱢ ᱯᱟᱹ ᱨᱥᱤ ᱨᱮᱭᱟᱜ ᱮᱱᱮᱢ ᱠᱚᱫᱚ ᱦᱩᱭᱤᱜ ᱠᱟᱱᱟ :-

᱑) ᱡᱟᱱᱟᱢ ᱯᱟᱨᱥᱤ ᱛᱮᱫᱚ ᱢᱤᱫ ᱡᱟᱹ ᱛᱤ ᱥᱟᱶᱛᱟ ᱨᱮᱱ ᱦᱚᱲ ᱡᱩᱢᱤᱫ ᱨᱮᱭ ᱫᱚᱦᱚ ᱵᱚᱱᱟ ᱾
᱒) ᱡᱟᱱᱟᱢ ᱯᱟᱹ ᱨᱥᱤ ᱛᱟᱞᱟ ᱛᱮᱜᱤ ᱥᱟᱶᱦᱮᱫ ᱞᱟᱠᱪᱟᱨ ᱟᱨ ᱫᱷᱚᱨᱚᱢ ᱦᱟᱨᱟ ᱵᱩᱨᱩᱜᱼᱟ ᱾
᱓) ᱡᱟᱱᱟᱢ ᱯᱟᱹ ᱨᱥᱤ ᱜᱮ ᱡᱟᱹ ᱛᱤ ᱥᱟᱶᱛᱟ ᱨᱮᱱᱟᱜ ᱩᱨᱩᱢ ᱫᱚ ᱾
᱔) ᱡᱟᱱᱟᱢ ᱯᱟᱹ ᱨᱥᱤ ᱛᱮ ᱯᱟᱲᱦᱟᱣ ᱞᱮᱱ ᱠᱷᱟᱱ ᱟᱞᱜᱟ ᱛᱮᱜᱮ ᱥᱤᱠᱷᱱᱟᱹ ᱛ ᱧᱟᱢ ᱫᱟᱲᱮᱭᱟᱜᱼᱟ ᱾
᱕) ᱡᱟᱱᱟᱢ ᱯᱟᱹ ᱨᱥᱤ ᱜᱮ ᱱᱟᱱᱟ ᱦᱩᱱᱟᱹᱨ ᱩᱭᱦᱟᱹ ᱨ ᱨᱮᱱᱟᱜ ᱫᱟᱲᱮᱭ ᱢᱟᱲᱟᱝ ᱛᱟᱵᱚᱱᱟ ᱾
᱖) ᱥᱤᱠᱷᱱᱟᱹ ᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱰᱟᱦᱟᱨ ᱫᱚ ᱱᱚᱣᱟ ᱡᱟᱱᱟᱢ ᱯᱟᱹ ᱨᱥᱤ ᱜᱮ ᱾
᱗) ᱥᱟᱱᱟᱢ ᱡᱤᱣᱟᱹ ᱫ ᱫᱚᱦᱚᱭ ᱨᱮ ᱡᱟᱱᱟᱢ ᱯᱟᱹ ᱨᱥᱤ ᱜᱮ ᱥᱟᱹ ᱨᱤ ᱜᱚᱲᱚᱭ ᱮᱢᱟ ᱵᱚᱱᱟ ᱾
᱘) ᱥᱟᱱᱛᱟᱲ ᱥᱟᱶᱦᱮᱫ ᱦᱟᱨᱟ ᱵᱩᱨᱩ ᱨᱮ ᱡᱟᱱᱟᱢ ᱯᱟᱹ ᱨᱥᱤ ᱨᱮᱱᱟᱜ ᱟᱹ ᱰᱤ ᱢᱟᱲᱟᱝ ᱮᱱᱮᱢ ᱢᱮᱱᱟᱜᱼᱟ ᱾

ᱡᱟᱱᱟᱢ ᱯᱟᱹ ᱨᱥᱤ ᱪᱮᱛᱟᱱ ᱨᱮ ᱫᱷᱮᱭᱟᱱ

ᱯᱷᱩᱨᱜᱟᱹᱞ ᱟᱢᱮᱴ ᱛᱟᱭᱚᱢ ᱫᱤᱥᱚᱢ ᱨᱤᱱ ᱨᱟᱡᱽ ᱟᱹᱨᱤᱭᱟᱹ ᱟᱨᱵᱟᱝ ᱥᱮᱪᱮᱫ ᱪᱟᱪᱟᱞᱤᱭᱟᱹ ᱠᱚ ᱡᱟᱱᱟᱢ ᱯᱟᱹᱨᱥᱤ ᱛᱮ ᱥᱮᱪᱮᱫ ᱪᱟᱞ ᱰᱟᱦᱟᱨ ᱪᱮᱛᱟᱱ ᱨᱮ ᱵᱟᱹᱲᱛᱤ ᱫᱷᱮᱭᱟᱱ ᱠᱚ ᱦᱟᱛᱟᱣ ᱟᱠᱟᱜᱼᱟ ᱾ ᱡᱟᱹᱛᱤ ᱨᱮᱱᱤᱡ ᱡᱟᱱᱟᱢ ᱫᱟᱛᱟ ᱢᱚᱦᱟᱛᱢᱟ ᱜᱟᱸᱫᱷᱤ ᱦᱚᱸ ᱡᱟᱱᱟᱢ ᱟᱲᱟᱝ ᱟᱨ ᱵᱟᱝ ᱡᱟᱱᱟᱢ ᱯᱟᱹᱨᱥᱤ ᱛᱮ ᱥᱮᱪᱮᱫ ᱪᱟᱞ ᱟᱠᱚ ᱫᱚᱭ ᱥᱟᱨᱦᱟᱣ ᱞᱮᱜᱼᱟ ᱾ ᱰᱟᱠᱛᱚᱨ ᱡᱤᱵᱽᱨᱟᱢ ᱢᱮᱦᱮᱴᱟ ᱦᱚᱸ ᱰᱟᱠᱛᱚᱨᱤ ᱥᱮᱪᱮᱫ ᱫᱚ ᱟᱨ ᱟᱨ ᱰᱟᱠᱛᱚᱨ ᱥᱚᱛᱣᱮᱱ ᱵᱳᱥ ᱥᱟᱬᱮᱥ ᱥᱮᱪᱮᱫ ᱫᱚ ᱡᱟᱱᱟᱢ ᱯᱟᱹᱨᱥᱤ ᱛᱮ ᱥᱮᱪᱮᱫ ᱪᱟᱞ ᱫᱟᱲᱮᱭᱟᱜ ᱨᱮᱭᱟᱜ ᱦᱚᱸ ᱞᱟᱹᱠᱛᱤ ᱞᱮᱠᱟᱱ ᱢᱚᱱᱚᱛ ᱠᱤᱱ ᱪᱟᱞ ᱟᱠᱟᱜᱼᱟ ᱾ ᱠᱚᱴᱷᱟᱨᱤ ᱠᱚᱢᱤᱥᱳᱱ (᱑᱙᱖᱔ - ᱖᱗)  ᱦᱚᱸ ᱴᱚᱴᱷᱟᱣᱟᱨᱤ ᱯᱟᱹᱨᱥᱤ ᱛᱮ ᱟᱥᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱮᱢᱟᱱ ᱠᱚᱨᱮ ᱥᱮᱪᱮᱫ ᱪᱟᱞ ᱞᱟᱹᱜᱤᱫ ᱢᱚᱱᱚᱛ ᱮ ᱮᱢ ᱟᱠᱟᱜᱼᱟ ᱾ ᱠᱚᱴᱷᱟᱨᱤ ᱢᱤᱥᱳᱱ ᱨᱮᱭᱟᱜ ᱱᱚᱶᱟ  ᱥᱩᱯᱟᱨᱤᱥ ᱑᱙᱖᱘ ᱥᱟᱞᱮᱨᱮ ᱞᱳᱠᱥᱳᱵᱷᱟ ᱟᱨ ᱨᱟᱡᱽ ᱥᱳᱵᱷᱟ ᱨᱮ ᱴᱚᱴᱷᱟᱣᱟᱨᱤ ᱯᱟᱹᱨᱥᱤ ᱩᱛᱱᱟᱹᱣ ᱨᱮᱭᱟᱜ ᱦᱩᱫᱤᱥ ᱨᱮ ᱟᱯᱱᱟᱨ ᱮᱱᱟ ᱾ 

ᱡᱟᱱᱟᱢ ᱯᱟᱹᱨᱥᱤ ᱛᱮ ᱥᱮᱪᱮᱫ ᱪᱟᱞ ᱦᱩᱭ ᱞᱮᱱ ᱠᱷᱟᱱ ᱥᱮᱪᱮᱫ ᱞᱟᱹᱜᱤᱫ ᱪᱮᱛᱮᱫᱤᱭᱟᱹ ᱠᱚ ᱟᱞᱜᱟ ᱛᱮᱠᱚ ᱟᱯᱱᱟᱨ ᱫᱟᱲᱮᱭᱟᱜᱼᱟ ᱢᱮᱱᱛᱮ ᱱᱚᱣᱟ ᱨᱮ ᱦᱤᱫᱤᱡ ᱜᱮ ᱵᱟᱹᱱᱩᱜ ᱟᱱᱟ ᱾

ᱟᱨ ᱦᱚᱸ ᱧᱮᱞ ᱢᱮ 

https://en.m.wikipedia.org/wiki/Heritage_language

https://en.m.wikipedia.org/wiki/Child_of_deaf_adult

https://en.m.wikipedia.org/wiki/List_of_languages_by_number_of_native_speakers
https://en.m.wikipedia.org/wiki/Statistical_learning_in_language_acquisition

ᱥᱟᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

http://unesdoc.unesco.org/images/0014/001466/146632e.pdf

http://unesdoc.unesco.org/images/0014/001466/146632e.pdf

http://www.educatorsforimmersion.org/LI_pdf/rationals.pdf
Category:!Main category
the